title: 2012/453/ЕС: Решение на Съвета от 10 юли 2012 година относно позицията, която Европейският съюз следва да заеме в рамките на Съвместния комитет на ЕИП във връзка с изменението на приложение XX (Околна среда) към Споразумението за ЕИП

text:
               2.8.2012

               BG

               Официален вестник на Европейския съюз

               L 206/1

         РЕШЕНИЕ НА СЪВЕТА
   от 10 юли 2012 година
   относно позицията, която Европейският съюз следва да заеме в рамките на Съвместния комитет на ЕИП във връзка с изменението на приложение XX (Околна среда) към Споразумението за ЕИП
   (2012/453/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1, във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейско икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Регламент (ЕО) № 976/2009 на Комисията от 19 октомври 2009 г. за прилагане на Директива 2007/2/ЕО на Европейския парламент и на Съвета по отношение на мрежовите услуги (2) следва да бъде включен в Споразумението за Европейско икономическо пространство (3) („Споразумението за ЕИП“).

               (2)

               Регламент (ЕС) № 268/2010 на Комисията от 29 март 2010 г. за прилагане на Директива 2007/2/ЕО на Европейския парламент и на Съвета по отношение на достъпа на институции и органи на Общността до масиви от пространствени данни и услуги за такива данни, предоставяни от държавите членки при хармонизирани условия (4) следва да бъде включен в Споразумението за ЕИП.

               (3)

               Регламент (ЕС) № 1088/2010 на Комисията от 23 ноември 2010 г. за изменение на Регламент (ЕО) № 976/2009 по отношение на услугите за изтегляне и трансформиране (5) следва да бъде включен в Споразумението за ЕИП.

               (4)

               Регламент (ЕС) № 1089/2010 на Комисията от 23 ноември 2010 г. за прилагане на Директива 2007/2/ЕО на Европейския парламент и на Съвета по отношение на оперативната съвместимост на масиви от пространствени данни и услуги за пространствени данни (6) следва да бъде включен в Споразумението за ЕИП.

               (5)

               Регламент (ЕС) № 102/2011 на Комисията от 4 февруари 2011 г. за изменение на Регламент (ЕС) № 1089/2010 за прилагане на Директива 2007/2/ЕО на Европейския парламент и на Съвета по отношение на оперативната съвместимост на масиви от пространствени данни и услуги за пространствени данни (7) следва да бъде включен в Споразумението за ЕИП.

               (6)

               Поради това приложение ХХ (Околна среда) към Споразумението за ЕИП следва да бъде изменено съответно.

               (7)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да заеме Европейският съюз в рамките на Съвместния комитет на ЕИП по предложеното изменение на приложение XX (Околна среда) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 10 юли 2012 година.

            За Съвета

            Председател

         V. SHIARLY

      (1)  ОВ L 305, 30.11.1994 г., стр. 6.

      (2)  ОВ L 274, 20.10.2009 г., стр. 9.

      (3)  ОВ L 1, 3.1.1994 г., стр. 3.

      (4)  ОВ L 83, 30.3.2010 г., стр. 8.

      (5)  ОВ L 323, 8.12.2010 г., стр. 1.

      (6)  ОВ L 323, 8.12.2010 г., стр. 11.

      (7)  ОВ L 31, 5.2.2011 г., стр. 13.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2012
      от
      за изменение на приложение XX (Околна среда) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
      като има предвид, че:

                  (1)

                  Приложение XX към Споразумението беше изменено с Решение на Съвместния комитет на ЕИП № …/… от … г. (1)

                  (2)

                  Регламент (ЕО) № 976/2009 на Комисията от 19 октомври 2009 г. за прилагане на Директива 2007/2/ЕО на Европейския парламент и на Съвета по отношение на мрежовите услуги (2) трябва да бъде включен в Споразумението.

                  (3)

                  Регламент (ЕС) № 268/2010 на Комисията от 29 март 2010 г. за прилагане на Директива 2007/2/ЕО на Европейския парламент и на Съвета по отношение на достъпа на институции и органи на Общността до масиви от пространствени данни и услуги за такива данни, предоставяни от държавите-членки при хармонизирани условия (3) трябва да бъде включен в Споразумението.

                  (4)

                  Регламент (ЕС) № 1088/2010 на Комисията от 23 ноември 2010 г. за изменение на Регламент (ЕО) № 976/2009 по отношение на услугите за изтегляне и трансформиране (4) трябва да бъде включен в Споразумението.

                  (5)

                  Регламент (ЕС) № 1089/2010 на Комисията от 23 ноември 2010 г. за прилагане на Директива 2007/2/ЕО на Европейския парламент и на Съвета по отношение на оперативната съвместимост на масиви от пространствени данни и услуги за пространствени данни (5) трябва да бъде включен в Споразумението.

                  (6)

                  Регламент (ЕС) № 102/2011 на Комисията от 4 февруари 2011 г. за изменение на Регламент (ЕС) № 1089/2010 за прилагане на Директива 2007/2/ЕО на Европейския парламент и на Съвета по отношение на оперативната съвместимост на масиви от пространствени данни и услуги за пространствени данни (6) трябва да бъде включен в Споразумението,

            ПРИЕ НАСТОЯЩОТО РЕШЕНИЕ:
      Член 1
      Приложение XX към Споразумението се изменя, както следва:

                  1.

                  Текстът на адаптациите а) и б) в точка 1й (Директива 2007/2/ЕО на Европейския парламент и на Съвета) се заменя със следното:

                              „а)

                              По отношение на държавите от ЕАСТ сроковете, определени в член 6, буква а), член 6, буква б) и член 7, параграф 3, се тълкуват така, че да включват допълнителен период от три години.

                              б)

                              По отношение на държавите от ЕАСТ датите, посочени в член 21, параграф 2, член 21, параграф 3 и член 24, параграф 1, се тълкуват така, че да включват допълнителен период от три години.“

                  2.

                  В точка 1йб (Решение 2009/442/ЕО на Комисията) се добавя следната адаптация:
                  „За целите на настоящото споразумение разпоредбите на решението се четат със следните адаптации:

                              а)

                              По отношение на държавите от ЕАСТ годината, посочена в член 11, параграф 2, втора алинея, е същата като годината, посочена в член 18, според адаптацията, приложима за държавите от ЕАСТ.

                              б)

                              По отношение на държавите от ЕАСТ датата, посочена в член 18, се тълкува така, че да включва допълнителен период от три години.“

                  3.

                  След точка 1йб (Решение 2009/442/ЕО на Комисията) се вмъква следното:

                              „1йв.

                                 32009 R 0976: Регламент (ЕО) № 976/2009 на Комисията от 19 октомври 2009 г. за прилагане на Директива 2007/2/ЕО на Европейския парламент и на Съвета по отношение на мрежовите услуги (ОВ L 274, 20.10.2009 г., стр. 9), изменен със:

                                          —

                                             32010 R 1088: Регламент (ЕС) № 1088/2010 на Комисията от 23 ноември 2010 г. (ОВ L 323, 8.12.2010 г., стр. 1).

                                    За целите на това споразумение разпоредбите на регламента се четат със следната адаптация:
                              По отношение на държавите от ЕАСТ датите, посочени в член 4, се тълкуват така, че да включват допълнителен период от три години.

                              1йг.

                                 32010 R 0268: Регламент (ЕС) № 268/2010 на Комисията от 29 март 2010 г. за прилагане на Директива 2007/2/ЕО на Европейския парламент и на Съвета по отношение на достъпа на институции и органи на Общността до масиви от пространствени данни и услуги за такива данни, предоставяни от държавите членки при хармонизирани условия (ОВ L 83, 30.3.2010 г., стр. 8).
                              За целите на това споразумение разпоредбите на регламента се четат със следната адаптация:
                              По отношение на държавите от ЕАСТ сроковете, посочени в член 8, се тълкуват така, че да включват допълнителен период от три години.

                              1йд.

                                 32010 R 1089: Регламент (ЕС) № 1089/2010 на Комисията от 23 ноември 2010 г. за прилагане на Директива 2007/2/ЕО на Европейския парламент и на Съвета по отношение на оперативната съвместимост на масиви от пространствени данни и услуги за пространствени данни (ОВ L 323, 8.12.2010 г., стр. 11), изменен със:

                                          —

                                             32011 R 0102: Регламент (ЕС) № 102/2011 на Комисията от 4 февруари 2011 г. (ОВ L 31, 5.2.2011 г., стр. 13).“

            Член 2
      Текстовете на регламенти (ЕО) № 976/2009, (ЕС) № 268/2010, (ЕС) № 1088/2010, (ЕС) № 1089/2010 и (ЕС) № 102/2011 на Комисията на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на […] г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (7).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  ОВ L 274, 20.10.2009 г., стр. 9.

         (3)  ОВ L 83, 30.3.2010 г., стр. 8.

         (4)  ОВ L 323, 8.12.2010 г., стр. 1.

         (5)  ОВ L 323, 8.12.2010 г., стр. 11.

         (6)  ОВ L 31, 5.2.2011 г., стр. 13.

         (7)  [Без отбелязани конституционни изисквания.] [С отбелязани конституционни изисквания.]


title: Решение (ЕС) 2017/388 на Комисията от 6 март 2017 година за потвърждаване на участието на Обединеното кралство Великобритания и Северна Ирландия в Регламент (ЕС) 2016/794 на Европейския парламент и на Съвета относно Агенцията на Европейския съюз за сътрудничество в областта на правоприлагането (Европол)

text:
               7.3.2017

               BG

               Официален вестник на Европейския съюз

               L 59/39

         РЕШЕНИЕ (ЕС) 2017/388 НА КОМИСИЯТА
   от 6 март 2017 година
   за потвърждаване на участието на Обединеното кралство Великобритания и Северна Ирландия в Регламент (ЕС) 2016/794 на Европейския парламент и на Съвета относно Агенцията на Европейския съюз за сътрудничество в областта на правоприлагането (Европол)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, и по-специално член 4 от него,
   като има предвид, че:

               (1)

               С писмо до председателя на Съвета от 16 декември 2016 г. Обединеното кралство нотифицира желанието си да приеме Регламент (ЕС) 2016/794 на Европейския парламент и на Съвета (1).

               (2)

               Обединеното кралство вече участва в службата Европол, която е създадена с Решение 2009/371/ПВР на Съвета (2). Няма специални условия за участието на Обединеното кралство в Регламент (ЕС) 2016/794 и не са необходими преходни мерки.

               (3)

               Участието на Обединеното кралство в Регламент (ЕС) 2016/794 следва да бъде потвърдено.

               (4)

               С цел да се позволи на Обединеното кралство да продължи участието си в Европол от 1 май 2017 г. нататък, когато Регламент (ЕС) 2016/794 започва да се прилага, настоящото решение следва да влезе в сила в деня след деня на публикуването му,

         ПРИЕ НАСТОЯЩОТО РЕШЕНИЕ:
   Член 1
   Участието на Обединеното кралство Великобритания и Северна Ирландия в Регламент (ЕС) 2016/794 е потвърдено.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 6 март 2017 година.

            За Комисията

            Председател

         Jean-Claude JUNCKER

      (1)  Регламент (ЕС) 2016/794 на Европейския парламент и на Съвета от 11 май 2016 г. относно Агенцията на Европейския съюз за сътрудничество в областта на правоприлагането (Европол) и за замяна и отмяна на решения 2009/371/ПВР, 2009/934/ПВР, 2009/935/ПВР, 2009/936/ПВР и 2009/968/ПВР на Съвета (ОВ L 135, 24.5.2016 г., стр. 53).

      (2)  Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (ОВ L 121, 15.5.2009 г., стр. 37).


title: 2012/596/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейската полицейска служба за финансовата 2010 година

text:
               17.10.2012

               BG

               Официален вестник на Европейския съюз

               L 286/276

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейската полицейска служба за финансовата 2010 година
   (2012/596/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската полицейска служба за финансовата 2010 година,

               —

               като взе предвид доклада на Сметната палата относно годишните отчети на Европейската полицейска служба за финансовата 2010 година, придружен от отговорите на Службата (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Решение на Съвета 2009/371/ПВР от 6 април 2009 година за създаване на Европейска полицейска служба (Европол) (3), и по-специално член 43 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник, както и приложение VI към същия правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0111/2012),

               1.

               Освобождава от отговорност директора на Европейската полицейска служба във връзка с изпълнението на бюджета на Службата за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската полицейска служба, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 179.

      (2)  ОВ L 248, 16.9.2002 г., стр. 1.

      (3)  ОВ L 121, 15.5.2009 г., стр. 37.

      (4)  ОВ L 357, 31.12.2002 г., стр. 72.
    ---documentbreak---

               17.10.2012

               BG

               Официален вестник на Европейския съюз

               L 286/277

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската полицейска служба за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската полицейска служба за финансовата 2010 година,

               —

               като взе предвид доклада на Сметната палата относно годишните отчети на Европейската полицейска служба за финансовата 2010 година, придружен от отговорите на Службата (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Решение на Съвета 2009/371/ПВР от 6 април 2009 година за създаване на Европейска полицейска служба (Европол) (3), и по-специално член 43 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник, както и приложение VI към същия правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0111/2012),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2010 година са надеждни и че свързаните с тях операции са законосъобразни и редовни;

               Б.

               като има предвид, че общият бюджет на Агенцията за 2010 г. е 92 800 000 EUR и че вноската на Съюза в бюджета на Службата за 2010 г. е 79 724 150 EUR (5).

      Бюджетно и финансово управление

               1.

               Изразява съжаление във връзка с високото ниво на пренесени бюджетни кредити и ниското ниво на начислени разходи; приема за сведение отговора на Европейската полицейска служба, в който се посочва, че значителна част от пренесените бюджетни кредити се дължи на преместването на Службата в новото ѝ седалище; приветства допълнителните мерки, предприети от Службата, и поетия от нея ангажимент да следи ежемесечно изпълнението на бюджета през 2012 г., като обръща специално внимание на пренасянето на бюджетни кредити.

               2.

               Въз основа на годишния доклад за дейността на Службата отбелязва, че първоначалният ѝ бюджет за 2010 г. е бил 80 100 000 EUR; отбелязва, че бюджетът е коригиран с почти 12 700 000 EUR чрез включването в бюджета за 2010 г. на бюджетни кредити, пренесени от 2009 към 2010 г., безвъзмездни средства от Комисията и някои допълнителни приходи; отбелязва забележките на Службата, че коригирането на първоначалния бюджет цели да улесни превръщането ѝ в агенция.

               3.

               Въз основа на годишния доклад за дейността констатира, че общата степен на изпълнение на бюджета на Службата към края на 2010 г. е 98,3 % за поетите задължения и 73,6 % за плащанията.

               4.

               Приветства факта, че вследствие на искането на органа по освобождаване от отговорност окончателните отчети за финансовата 2010 година бяха публикувани на уебсайта на Службата на 17 февруари 2012 г.; въпреки това подчертава, че окончателните отчети за финансовата 2010 година трябваше да бъдат публикувани веднага след приемането им на 13 септември 2011 г.; ето защо призовава Службата да спазва това изискване в бъдеще, с цел тя да повиши своята прозрачност.

      Пренесени бюджетни кредити

               5.

               Призовава Службата да предприеме незабавни действия за намаляване на високия размер на преносите; отбелязва, че Сметната палата е отчела преноси на 22 600 000 EUR, които представляват 25 % от бюджета за 2010 г.; също така отбелязва с разочарование, че преносите представляват 49 % от дял II – Административни разходи и 59 % от дял III – Оперативни разходи.

               6.

               Отбелязва, че разбивката на преноса (22 600 000 EUR) е следната:

                           —

                           11 300 000 EUR за разходи, свързани с новото седалище на Европол,

                           —

                           1 800 000 EUR се отнасят до глава 26 (член 58, параграф 4 от Решението на Съвета за Европол: пасиви във връзка с предходната правна рамка на Европол),

                           —

                           9 500 000 EUR за други разходи.

               7.

               Счита, че високото ниво на пренесени бюджетни кредити и ниското ниво на начислени разходи (2 900 000 EUR) са прекомерни и противоречат на принципа на ежегодност на бюджета.

               8.

               Въпреки това отбелязва, че значителна част от преноса се дължи на извънредно обстоятелство, а именно преместването на Службата в новото седалище през 2011 г., вследствие на забавяне в предаването на сградата през 2010 г.

      Човешки ресурси

               9.

               Въз основа на годишния доклад за дейността на Службата отбелязва, че процентът на незаетите длъжности в края на годината е 4,5 % вместо очакваните 2,5 %.

               10.

               Призовава Службата да приеме правилата за прилагане на Правилника за длъжностните лица на ЕО (и свързаните с тях вътрешни инструменти) и да изготви рамка за обучение и развитие.

      Изпълнение

               11.

               Приветства факта, че годишната работна програма (ГРП) на Службата е приведена в съответствие със стратегията ѝ за 2010—2014 г. и съдържа ключови показатели за изпълнението, критични рискове и ресурси, разпределени за всяка годишна цел.

               12.

               Въпреки това призовава Службата да включи в своята годишна работна програма информация относно прегледа на планираните дейности по възлагане на обществени поръчки с цел това да служи като „решение за финансиране“, както се изисква от разпоредбите за прилагане на Рамковия финансов регламент.

               13.

               Също така призовава Службата да приключи с превода на организационната си мисия в кратки описания на ролите и целите на различните отдели и звена.

               14.

               Въз основа на годишния доклад за дейността на Службата отбелязва, че информационната платформа SIENA 2.0, която свързва правоприлагащите органи, е успешно въведена на 22 октомври 2010 г. и че до края на 2010 г. 21 държави членки са свързани със SIENA, както и 8 национални служби на държавите членки за възстановяване на активи.

               15.

               Освен това отбелязва въз основа на годишния доклад за дейността на Службата, че към 31 декември 2010 г., въз основа на оценката на годишната работна програма за 2010 г., е постигнат много добър напредък по 14 (82 %) от целите на ГРП и добър напредък по останалите три цели (18 %).

               16.

               Отбелязва също, че стратегията на Службата за 2010—2014 г. и планът за изпълнение на стратегията са приети от управителния съвет през 2010 г.

               17.

               Препоръчва на Службата, с цел повишаване на прозрачността, да предостави списък на членовете на управителния си съвет, който следва да включва тяхното име, декларация за интереси и автобиография с информация за техния професионален опит и образование; отбелязва със задоволство, че дейностите по възлагане на обществени поръчки и списъкът на изпълнителите на Службата, с които е сключен договор за 2010 г., бяха публикувани на уебсайта на Службата.

      Вътрешен одит

               18.

               Признава, че службата за вътрешен одит е извършила одит на изпълнението на стандартите за вътрешен контрол, за да оцени състоянието на тяхното изпълнение, по-специално по отношение на областите на мисиите и стойностите, човешките ресурси, процеса на планиране и управление на риска, операциите и контролните дейности, информацията и финансовото отчитане и оценката и одита.

               19.

               Отбелязва, че службата за вътрешен одит отправи пет „много важни“ препоръки във връзка със:

                           —

                           разделянето на функциите,

                           —

                           последващите проверки,

                           —

                           изключенията от процесите,

                           —

                           плановете за непрекъснатост на работата,

                           —

                           последователността на операциите;

                     призовава Службата да изпълни всички препоръки на службата за вътрешен одит и да информира органа по освобождаване от отговорност за предприетите действия.

               20.

               Като има предвид допълняемостта между Европейския полицейски колеж и Европол, както и потенциалното взаимодействие, призовава Комисията да изготви изчерпателна оценка на въздействието относно потенциалното сливане на тези две агенции, посочваща разходите и ползите, в срок до март 2013 г.

               21.

               По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (6) относно резултатите от дейността, финансовото управление и контрола на агенциите.

      (1)  ОВ C 366, 15.12.2011 г., стр. 179.

      (2)  ОВ L 248, 16.9.2002 г., стр. 1.

      (3)  ОВ L 121, 15.5.2009 г., стр. 37.

      (4)  ОВ L 357, 31.12.2002 г., стр. 72.

      (5)  ОВ L 64, 12.3.2010 г., стр. 1046.

      (6)  Приети текстове, P7_TA(2012)0164 (вж. стр. 388 от настоящия брой на Официален вестник).


title: Решение на Съвета от 26 юни 2001 година относно присъединяването на Европейската общност към Регламент № 108 на Икономическата комисия за Европа на Организацията на обединените нации относно одобрението на производство на рециклирани пневматични гуми за моторни превозни средства и техните ремаркета

text:
Важна правна забележка

|

32001D0509

Официален вестник n° L 183 , 06/07/2001 стр. 0037 - 0037 специално чешко издание глава 11 том 38 стр. 42  - 42 специално испанско издание глава 11 том 38 стр. 42  - 42 специално унгарско издание глава 11 том 38 стр. 42  - 42 специално литвийско издание глава 11 том 38 стр. 42  - 42 LV.ES глава 11 том 38 стр. 42  - 42 MT.ES глава 11 том 38 стр. 42  - 42 PL.ES глава 11 том 38 стр. 42  - 42 SK.ES глава 11 том 38 стр. 42  - 42 специално словенско издание глава 11 том 38 стр. 42  - 42

		20010626Решение на Съветаот 26 юни 2001 годинаотносно присъединяването на Европейската общност към Регламент № 108 на Икономическата комисия за Европа на Организацията на обединените нации относно одобрението на производство на рециклирани пневматични гуми за моторни превозни средства и техните ремаркета(2001/509/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение № 97/836/ЕО на Съвета от 27 ноември 1997 г. относно присъединяване от страна на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или използват на колесните превозни средства, и условията за взаимно признаване на одобренията, получени въз основа на тези предписания [1] ("Ревизирано споразумение от 1958 г."), и по-специално член 3, параграф 3 и второ тире от член 4, параграф 2 от него,като взе предвид предложението на Комисията [2],като взе предвид съгласието на Европейския парламент [3],като има предвид, че:(1) Стандартните изисквания на Регламент № 108 на Икономическата комисия за Европа на Организацията на обединените нации относно одобрението за производство на рециклирани пневматични гуми за моторни превозни средства и техните ремаркета са предназначени за премахване на техническите бариери за търговия с моторни превозни средства между договарящите страни по отношение на рециклирани пневматични гуми и осигуряват високо равнище на безопасност и опазване на околната среда.(2) Регламент № 108 е нотифициран на договарящите страни и е влязъл в сила по отношение на всички договарящи страни, които не са връчили съобщение за свое несъгласие до датата или датите, определени в него, като регламент, приложен към Ревизираното споразумение от 1958 г.(3) За да се осигури на икономическите оператори да предприемат подходящи мерки да се съобразят своевременно с разпоредбите на Регламент № 108, така че да не нарушат пазара на рециклирани пневматични гуми, и по-специално чрез датите на влизане в сила, които биха могли да са различни в различните държави-членки, единното прилагане на този регламент в Общността ще бъде регулирано по-късно с директива на Общността. Въпреки това, Регламент № 108 няма да бъде интегриран в системата на типово одобрение на моторни превозни средства и техните ремаркета,РЕШИ:Член единственЕвропейската общност се присъединява към Регламент № 108 на Икономическата комисия за Европа на Организацията на обединените нации относно одобрението за производство на рециклирани пневматични гуми за моторни превозни средства и техните ремаркета.Текстът на регламента е приложен към настоящото решение [4].Съставено в Люксембург на 26 юни 2001 година.За СъветаПредседателT. Östros[1] ОВ L 346, 17.12.1997 г., стр. 78.[2] ОВ С 177, 22.6.2000 г., стр. 47.[3] Становище от 15 май 2001 г. (все още непубликувано в Официален вестник).[4] Настоящият регламент ще бъде публикуван в Официален вестник.--------------------------------------------------


Важна правна забележка

|

52007DP0194

Решение на Европейския парламент от 22 май 2007 г. относно слючването на Съвместната декларация относно практическите условия и ред за процедурата на съвместно вземане на решение (2005/2125(ACI))

Официален вестник n° 102 E , 24/04/2008 стр. 0111 - 0112

		P6_TA(2007)0194Съвместна декларация относно практическите условия и ред за процедурата на съвместно вземане на решениеРешение на Европейския парламент от 22 май 2007 г. относно слючването на Съвместната декларация относно практическите условия и ред за процедурата на съвместно вземане на решение (2005/2125(ACI))Европейският парламент,- като взе предвид член 251 от Договора за създаване на Европейската общност,- като взе предвид резолюцията си от 5 май 1999 г. по Съвместната декларация относно практическите условия и ред за новата процедура на съвместно вземане на решение [1],- като взе предвид решението на Председателския съвет от 8 март 2007 г.,- като взе предвид проекта на ревизирана съвместна декларация относно практическите условия и ред за процедурата на съвместно вземане на решение (оттук нататък наричана "ревизираната декларация"),- като взе предвид член 120, параграф 1 от своя правилник и параграф XVIII, точка 4 от приложение VI към него ,- като взе предвид доклада на Комисията по конституционни въпроси (A6-0142/2007),А. като има предвид, че постоянното разширяване на приложното поле на процедурата на съвместно вземане на решение повишава нейното значение в законотворческия процес на ЕС и води до промяна на характера на междуинституционалните отношения между Парламента, Съвета и Комисията;Б. като има предвид, че Парламентът, Съветът и Комисията се опитаха да направят законотворчеството в ЕС по-прозрачно, съгласувано, ефикасно и демократично;В. като има предвид, че Съвместната декларация относно практическите условия и ред за процедурата на съвместно вземане на решение от 1999 г. доказа своите достойнства, но някои практически затруднения при прилагането ѝ във времето показаха необходимост от внасяне на изменения в нея;Г. като има предвид, че последователните разширявания на Европейския съюз създадоха предизвикателства, засягащи както опростяването на процедурите, така и оптимизацията на ресурсите;Д. като има предвид, че ревизираната декларация отговаря на тези очаквания и позволява конструктивно и гъвкаво развиване на бъдещото междуинституционално сътрудничество;Е. като има предвид, че междуинституционалните споразумения и рамковите споразумения имат значими последици, и че поради това, с цел улесняване на достъпа до тях и гарантиране на прозрачност, е важно всички съществуващи споразумения да се обединят и публикуват като приложение към Правилника за дейността на Парламента;1. Отново потвърждава ангажимента си по отношение на принципите на прозрачност, отчетност и ефикасност, както и по отношение на необходимостта от съсредоточаване върху опростяването на законотворческия процес в ЕС при условията на зачитане на правовия ред на Европейския съюз;2. Приветства ревизираната декларация, която едновременно усъвършенства структурата и съдържанието на декларацията от 1999 г. чрез добавяне на редица важни разпоредби, които привеждат документа в съответствие със съществуващите най-добри практики, и цели подобряване на ефикасността и качеството на законодателството на ЕС;3. Изразява желание Парламентът да възприеме метод, който да хармонизира практиките на парламентарните комисии при тристранните преговори чрез определяне на набор от правила относно състава на парламентарните делегации и задължението за поверителност, свързано с тяхната дейност;4. По-конкретно, приветства следните подобрения, съдържащи се в ревизираната декларация:a) новите разпоредби относно присъствието на представители на Председателството на Съвета на заседания на парламентарни комисии и относно исканията за информация относно позицията на Съвета, които заедно съставляват стъпка напред към постигане на целта за подобряване на диалога между двата законодателни органа;б) признаване на практиката за финализиране на споразумения, постигнати чрез неформални преговори между институциите чрез размяна на писма;в) потвърждаване на принципа, че по отношение на юридическо-езиковата редакция, службите на Парламента и Съвета си сътрудничат при условията на равнопоставеност;г) споразумението за организиране, доколкото е възможно, на подписването на важни приети текстове на съвместна церемония в присъствието на представители на средствата за осведомяване, както и публикуване на съвместни съобщения за пресата и организиране на конференции за обявяване на успешния резултат от извършената работа;5. Изразява убеденост, че ревизираната декларация допълнително ще повиши прозрачността и обществената отчетност на законодателната работа по процедурата на съвместно вземане на решение;6. Одобрява приложената към настоящото решение ревизирана декларация и решава да я приложи към правилника за дейността си; призовава ревизираната декларация да бъде публикувана в Официален вестник на Европейския съюз;7. Възлага на своя председател да предаде настоящото решение и приложението към него на Съвета и Комисията.[1] ОВ С 279, 01.10.1999 г., стр. 229.--------------------------------------------------ПРИЛОЖЕНИЕЕВРОПЕЙСКИ ПАРЛАМЕНТ — СЪВЕТ — КОМИСИЯ — СЪВМЕСТНА ДЕКЛАРАЦИЯ ОТНОСНО ПРАКТИЧЕСКИТЕ УСЛОВИЯ И РЕД ЗА ПРОЦЕДУРАТА НА СЪВМЕСТНО ВЗЕМАНЕ НА РЕШЕНИЕ (ЧЛЕН 251 ОТ ДОГОВОРА ЗА ЕО)ОБЩИ ПРИНЦИПИ1. Европейският парламент, Съветът и Комисията, по-нататък наричани общо "институциите", отбелязват, че настоящата практика на провеждане на разговори между Председателството на Съвета, Комисията и председателите на съответните комисии и/или докладчиците на Европейския парламент и между съпредседателите на Помирителния комитет, показа, че дава добри резултати.2. Институциите потвърждават, че тази практика, която се разви на всички етапи на процедурата на съвместно вземане на решение, трябва да продължи да бъде насърчавана. Институциите се ангажират да разгледат методите си на работа, с оглед още по-ефективно използване на пълния обхват на процедурата на съвместно вземане на решение, както е установена в Договора за ЕО.3. Настоящата съвместна декларация изяснява тези методи на работа и практическите мерки за прилагането им. Тя допълва Междуинституционалното споразумение за по-добро законотворчество [1], и по-специално неговите разпоредби, касаещи процедурата на съвместно вземане на решение. Институциите се задължават да спазват напълно тези ангажименти, в съответствие с принципите на прозрачност, отчетност и ефективност. В тази връзка, институциите следва да обърнат специално внимание на постигането на напредък по отношение на предложенията за опростяване, като същевременно се спазват достиженията на правото на ЕО.4. Институциите си сътрудничат добросъвестно по време на цялата процедура, с оглед сближаване, доколкото е възможно, на техните позиции, като по този начин подготвят, когато е подходящо, приемането на съответния акт на ранен етап от процедурата.5. С оглед постигане на тази цел, те си сътрудничат посредством подходящи междуинституционални контакти за проследяване на напредъка на работата и анализиране на степента на съгласуваност на всички етапи от процедурата на съвместно вземане на решение.6. Институциите, в съответствие с техните вътрешни процедурни правилници, се ангажират да обменят редовно информация относно постигнатия напредък по досиетата, разглеждани по процедурата на съвместно вземане на решение. Те осигуряват съответните им работни календари да бъдат съгласувани доколкото е възможно, за да се даде възможност за последователно и съгласувано провеждане на процедурите. Следователно, те ще се стремят да съставят примерен график за различните етапи, водещи до окончателното приемане на различни законодателни предложения, като напълно зачитат политическия характер на процеса на вземане на решение.7. Сътрудничеството между институциите в контекста на съвместното вземане на решение често се извършва под формата на тристранни срещи ("трилози"). Тази система на трилози е показала надеждността и гъвкавостта си, като допринася както за значително увеличаване на възможностите за постигане на споразумение на етапите на първо и второ четене, така и за подготовката на работата на Помирителния комитет.8. Такива трилози обичайно се провеждат в неформална рамка. Те може да се провеждат на всички етапи от процедурата и на различни равнища на представителност, в зависимост от естеството на очакваната дискусия. Всяка институция, в съответствие със своя процедурен правилник, посочва участниците си за всяка среща, определя мандата си за преговори и своевременно информира другите институции за начина на провеждане на срещите.9. В рамките на възможното, всички проекти на компромисни текстове, внесени за обсъждане на предстояща среща, се разпространяват предварително до всички участници. С оглед повишаване от прозрачността, трилозите, които се провеждат в Европейския парламент и Съвета се обявяват, когато това е възможно.10. Председателството на Съвета ще полага усилия да присъства на срещите на парламентарните комисии. То внимателно ще разглежда всички получени искания за предоставяне на информация, свързана с позицията на Съвета, когато това е подходящо.ПЪРВО ЧЕТЕНЕ11. Институциите си сътрудничат добросъвестно с цел сближаване, доколкото е възможно, на техните позиции, така че актовете да могат да бъдат приети на първо четене, когато това е възможно.Споразумение на етапа на първо четене в Европейския парламент12. Установяват се подходящи контакти, с оглед улесняване протичането на процедурата на първо четене.13. Комисията улеснява тези контакти и упражнява конструктивно правото си на инициатива, с оглед сближаване на позициите на Европейския парламент и Съвета, при надлежно спазване на баланса между институциите и ролята, възложена ѝ от Договора.14. Когато бъде постигнато споразумение, чрез водене на неформални преговори в рамките на трилози, председателят на КОРЕПЕР изпраща, с писмо до председателя на съответната парламентарна комисия, подробности за съдържанието на споразумението, под формата на изменения, внесени в предложението на Комисията. В това писмо се посочва желанието на Съвета да приеме този резултат, след проверка от юрист-лингвистите, ако същият бъде потвърден чрез гласуването в пленарно заседание. Копие от това писмо се изпраща на Комисията.15. В този контекст, когато предстои приключване на досие на първо четене, информацията за намерението да се сключи споразумение следва да се предостави възможно най-бързо.Споразумение на етапа на обща позиция на Съвета16. Когато не е постигнато споразумение на първо четене в Европейския парламент, контактите може да продължат, с оглед сключване на споразумение на етап обща позиция.17. Комисията улеснява тези контакти и упражнява конструктивно правото си на инициатива, с оглед сближаване на позициите на Европейския парламент и Съвета, при надлежно спазване на баланса между институциите и ролята, възложена ѝ от Договора.18. Когато е постигнато споразумение на този етап, председателят на съответната парламентарна комисия посочва, в писмо до председателя на КОРЕПЕР, препоръката си към пленарното заседание да приеме общата позиция на Съвета без изменение, при условие че Съветът потвърди общата си позиция и след проверка от юрист-лингвистите. Копие от писмото се изпраща до Комисията.ВТОРО ЧЕТЕНЕ19. В изложението на мотивите си Съветът обяснява възможно най-ясно мотивите, довели до приемане на неговата обща позиция. По време на второто четене Европейският парламент отчита във възможно най-голяма степен тези мотиви, както и позицията на Комисията.20. Преди предаване на общата позиция Съветът полага усилия да разгледа, като се консултира с Европейския парламент и Комисията, датата за предаването, за да се гарантира максимална ефективност на законодателната процедура на второ четене.Споразумение на етапа на второ четене в Европейския парламент21. Поддържането на подходящи контакти продължава след изпращане на общата позиция на Съвета на Европейския парламент, с оглед постигане на по-добро разбиране на съответните позиции, като по този начин се позволява възможно най-бързо приключване на законодателната процедура.22. Комисията улеснява тези контакти и дава становището си, с оглед сближаване на позициите на Европейския парламент и Съвета, при надлежно спазване на баланса между институциите и ролята, възложена ѝ от Договора.23. Когато е постигнато споразумение чрез неформални преговори в рамките на трилози, председателят на КОРЕПЕР изпраща, с писмо до председателя на съответната парламентарна комисия, подробности за съдържанието на споразумението, под формата на изменения, внесени в общата позиция на Съвета. В това писмо се посочва желанието на Съвета да приеме този резултат, след проверка от юрист-лингвистите, ако същият бъде потвърден чрез гласуването в пленарно заседание. Копие от това писмо се изпраща на Комисията.ПОМИРИТЕЛНА ПРОЦЕДУРА24. Ако стане ясно, че Съветът няма да бъде в състояние да приеме всички изменения на Европейския парламент на второ четене и когато Съветът е готов да представи позицията си, се организира първи трилог. Всяка институция, в съответствие със своя процедурен правилник, посочва своите участници за всяка среща и определя мандата си за преговори. Комисията запознава,на възможно най-ранен етап двете делегации с намеренията си по отношение на становището си по измененията, внесени от Парламента на второ четене.25. Трилозите се провеждат по време на цялата помирителна процедура, с цел решаване на нерешените въпроси и подготвяне на основите за постигане на споразумение в Помирителния комитет. Резултатите от трилозите се обсъждат и по възможност се одобряват на заседанията на съответните институции.26. Помирителният комитет се свиква от председателя на Съвета, със съгласието на председателя на Европейския парламент и при надлежно спазване на разпоредбите на Договора.27. Комисията взема участие в помирителните процедури и предприема всички необходими инициативи с оглед сближаване на позициите на Европейския парламент и Съвета. Такива инициативи могат да включват проекти на компромисни текстове, в които се отчитат позициите на Европейския парламент и на Съвета, при надлежно зачитане на ролята на Комисията, възложена ѝ от Договора.28. Помирителният комитет се председателства съвместно от председателя на Европейския парламент и председателя на Съвета. Заседанията на Помирителния комитет се председателстват последователно от всеки съпредседател.29. Датите и дневният ред за заседанията на Помирителния комитет се определят съвместно от съпредседателите с оглед ефективното функциониране на Помирителния комитет по време на цялата помирителна процедура. Те се консултират с Комисията за планираните дати. Европейският парламент и Съветът определят ориентировъчно подходящи дати за помирителни процедури и уведомяват Комисията за тях.30. Съпредседателите могат да включат множество досиета в дневния ред на всяко от заседанията на Помирителния комитет. Освен основния въпрос ("Б" точка), по който не е било постигнато споразумение, може да се започнат и/или приключат помирителни процедури по други въпроси, без провеждане на разисквания по тях ("А" точка).31. При спазване на разпоредбите на Договора по отношение на сроковете, Европейският парламент и Съветът отчитат, доколкото е възможно, изискванията, свързани с графиците, и по-специално тези, които произтичат от временно прекъсване на дейността на институциите и избори за Европейски парламент. Във всички случаи, временното прекъсване на дейността е за възможно най-кратък период.32. Помирителният комитет заседава последователно в помещенията на Европейския парламент и Съвета, с оглед равно разпределение на материално-техническото обслужване, в това число и услугите по устен превод.33. Помирителният комитет разполага с предложението на Комисията, общата позиция на Съвета и становището на Комисията по нея, с предложените от Европейския парламент изменения и със становището на Комисията по тях, както и със съвместен работен документ, изготвен от делегациите на Европейския парламент и на Съвета. Този работен документ следва да дава възможност на ползващите го лесно да намират обсъжданите въпроси и да ги идентифицират ефикасно. По общо правило Комисията внася становището си в триседмичен срок от официалното получаване на резултата от гласуването в Европейския парламент и най-късно до започване на помирителната процедура.34. Съпредседателите могат да внасят текстове за одобрение от Помирителния комитет.35. Споразумението по съвместен текст се постига на заседание на Помирителния комитет или, впоследствие, чрез размяна на писма между съпредседателите. Копия от тези писма се изпращат на Комисията.36. Ако Помирителният комитет постигне споразумение по съвместен текст, след финализиране от юрист-лингвистите, текстът се предава на съпредседателите за официално одобрение. Въпреки това, в изключителни случаи с оглед спазване на сроковете, на съпредседателите може да се даде за одобрение проект на съвместния текст.37. Съпредседателите изпращат одобрения съвместен текст на председателите на Европейския парламент и Съвета чрез съвместно подписано писмо. Когато Помирителният комитет не може да постигне споразумение по съвместен текст, съпредседателите уведомяват председателите на Европейския парламент и Съвета за това чрез съвместно подписано писмо. Тези писма служат като официален протокол. Копия от тези писма се изпращат на Комисията за информация. Използваните по време на помирителната процедура работни документи ще са достъпни в регистъра на всяка институция, след приключване на процедурата.38. Секретариатът на Европейския парламент и Генералният секретариат на Съвета функционират съвместно като секретариат на Помирителния комитет, в сътрудничество с Генералния секретариат на Комисията.ОБЩИ РАЗПОРЕДБИ39. Ако Европейският парламент или Съветът преценят, че е важно да се удължат посочените в член 251 от Договора срокове, те уведомяват председателя на другата институция и Комисията за това.40. Когато бъде постигнато споразумение на първо или второ четене, или по време на помирителната процедура, договореният текст се финализира от службите на юрист-лингвистите на Европейския парламент и на Съвета, работещи в тясно сътрудничество и по взаимно споразумение.41. По договорените текстове не се правят никакви промени без изричното съгласие, на подходящото равнище, на Европейския парламент и на Съвета.42. Финализирането се извършва при надлежно спазване на различните процедури на Европейския парламент и на Съвета, по-специално по отношение на сроковете за приключване на вътрешните процедури. Институциите се ангажират да не използват сроковете, установени за финализиране на актовете от юристлингвистите, за подновяване на дискусиите по въпроси по същество.43. Европейският парламент и Съветът се споразумяват за общо оформяне на съвместно изготвените от тези институции текстове.44. В рамките на възможното, институциите се ангажират да използват взаимно приемливи стандартни клаузи, които да се включват в приетите по процедурата на съвместно вземане на решение актове, по-специално по отношение на разпоредбите за упражняването на изпълнителни правомощия (в съответствие с решението относно "комитологията" [2]), влизането в сила, транспонирането и прилагането на актове и зачитане правото на инициатива на Комисията.45. Институциите полагат усилия за провеждане на съвместна пресконференция за съобщаване на успешния резултат от законодателния процес на първо или второ четене, или по време на помирителната процедура. Също така те полагат усилия за публикуване на съвместни прессъобщения.46. След приемане на законодателен акт по процедурата на съвместно вземане на решение от Европейския парламент и Съвета, текстът се предава, за подпис, на председателя на Европейския парламент и председателя на Съвета, както и на генералните секретари на тези институции47. Председателите на Европейския парламент и на Съвета получават текста за подпис на съответните им езици и, доколкото това е възможно, подписват текста заедно на съвместна церемония, която се организира веднъж месечно с оглед подписване на важни актове в присъствието на медиите.48. Съвместно подписаният текст се изпраща за публикуване в Официален вестник на Европейския съюз. Публикуването става обикновено в двумесечен срок от приемане на законодателния акт от Европейския парламент и от Съвета.49. Ако една от институциите открие техническа или очевидна грешка в текст (или в един от езиковите му варианти), тя уведомява незабавно другите институции за това. Ако грешката се отнася за акт, който още не е приет нито от Европейския парламент, нито от Съвета, службите на юрист-лингвистите на Европейския парламент и на Съвета подготвят в тясно сътрудничество необходимата поправка. Когато тази грешка се отнася за акт, който вече е приет от едната или и от двете институции, независимо дали е публикуван или не, Европейският парламент и Съветът приемат, по взаимно съгласие, поправка, изготвена съгласно съответните им процедури.[1] OВ C 321, 31.12.2003 г., стр. 1.[2] Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (ОВ L 184, 17.7.1999 г., стр. 23). Решение, изменено с Решение 2006/512/ЕО (ОВ L 200, 27.7.2006 г., стр. 11).--------------------------------------------------


title: Решение на Европейския парламент от 5 май 2010 година относно освобождаването от отговорност във връзка с изпълнението на бюджета на Европейската агенция по химикалите за финансовата 2008 година

text:
               25.9.2010

               BG

               Официален вестник на Европейския съюз

               L 252/146

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на бюджета на Европейската агенция по химикалите за финансовата 2008 година
   (2010/520/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция по химикалите за финансовата 2008 година,
   като взе предвид доклада на Сметната палата относно годишните отчети на Европейската агенция по химикалите за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1907/2006 на Европейския парламент и на Съвета (3) за създаване на Европейска агенция по химикалите, и по-специално на член 97 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0089/2010),

               1.

               Освобождава от отговорност изпълнителния директор на Европейската агенция по химикалите във връзка с изпълнението на бюджета на Агенцията за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по химикалите, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 33.

      (2)  ОВ L 248, 16.9.2002 г., стр. 1.

      (3)  ОВ L 396, 30.12.2006 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               25.9.2010

               BG

               Официален вестник на Европейския съюз

               L 252/147

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция по химикалите за финансовата 2008 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция по химикалите за финансовата 2008 година,
   като взе предвид доклада на Сметната палата относно годишните отчети на Европейската агенция по химикалите за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. (3) за създаване на Европейска агенция по химикалите, и по-специално член 97 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0089/2010),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2008 г. са надеждни и че свързаните с тях операции са законосъобразни и редовни;

               Б.

               като има предвид, че 2008 г. е първата година от функционирането на Агенцията,

               1.

               Отбелязва, че през 2008 г. Агенцията беше финансирана чрез субсидия от Общността в размер на 62 200 000 EUR в съответствие с член 185 от Финансовия регламент и в по-малка степен чрез такси, заплатени от предприятията за регистрация на химикали в съответствие с Регламента REACH (Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали).

      Изпълнение

               2.

               Счита, че Агенцията изпълнява роля, която Комисията не може да поеме, че Агенцията напълно отговаря на стратегическите приоритети на Съюза и че дейностите ѝ допълват тези на другите агенции.

               3.

               Отбелязва забележките във външната оценка на децентрализираните агенции на ЕС, поръчана от Комисията през 2009 г., в която се посочва, че целите и дейностите на многогодишната работна програма са в съответствие с мандата на Агенцията и че са постигнати навременни, полезни и висококачествени резултати.

               4.

               Все пак подчертава, че Агенцията би извлякла полза от разработването на процедури за предоставяне на обратна информация и от по-силно ориентиране към потребителите.

               5.

               Изразява удовлетворение от успешната първа година от дейността на Европейската агенция по химикалите, тъй като през 2007 г. Комисията (ГД „Предприятия и промишленост“) отговаряше за управлението на бюджета на агенцията; подчертава по-специално, че безпроблемното и доста бързо създаване на Агенцията се дължи основно на ефективната подкрепа, предоставена от отговарящата за нея генерална дирекция, обмена на опит с други подобни агенции и силната подкрепа, оказана от приемащата страна.

               6.

               Отбелязва, че в Регламент (ЕО) № 1907/2006 за създаването на Агенцията се предвижда, че регламентът трябва да се преразглежда веднъж на всеки 10 години.

      Бюджетно и финансово управление

               7.

               Отбелязва, че Сметната палата констатира забавяне на оперативните дейности поради затруднения в прилагането на ИТ системата и липсата на квалифицирани служители; по-специално констатира, че 41 % от бюджетните кредити за поети задължения, отпуснати за оперативни дейности, са пренесени за следващата година, а 37,5 % са анулирани; подчертава, че това е в противоречие с принципа на ежегодност на бюджета и показва слабости в планирането на дейностите на Агенцията; следователно изисква от Агенцията да предприеме мерки за подобряване на планирането и контрола на своите ресурси.

               8.

               Освен това изисква от Агенцията да подобри процедурите си за проследяване на усвояването на своите бюджетни кредити; в тази връзка отбелязва, че Сметната палата е открила, че при значителен брой операции, които са на обща стойност над 400 000 EUR, за извършените разходи не са поети бюджетни задължения и съответно те са нередовни; все пак отбелязва отговора на Агенцията, която уверява, че през 2009 г. е назначила необходимия персонал, а финансовите процедури и процедурите по вътрешен контрол са преразгледани и консолидирани.

               9.

               Отбелязва, че през 2008 г. в Агенцията са осчетоводени приходи от лихви в размер на 643 007,40 EUR; заключава от годишните отчети и размера на лихвените плащания, че Агенцията разполага трайно с извънредно висок размер на парични средства в наличност; отбелязва, че към 31 декември 2008 г. паричните средства в наличност на Агенцията възлизат на 18 747 210,75 EUR; изисква от Комисията да провери какви възможности съществуват за осигуряване на пълното прилагане на ориентираното спрямо потребностите управление на паричните средства в наличност съобразно член 15, параграф 5 от Регламент (ЕО, Евратом) № 2343/2002, както и какви концептуални промени са необходими с цел трайно поддържане на възможно най-ниско равнище на паричните средства в наличност на Агенцията.

      Човешки ресурси

               10.

               Отбелязва, че през първата година на независимата дейност на Агенцията общият брой на работните места в щатното разписание се е увеличил над два пъти; приветства факта, че до края на годината агенцията е попълнила 95 % от щатното разписание; във връзка с това напомня за необходимостта от внимателно прилагане на процедурите по назначаване.

               11.

               Изразява съжаление за това, че Сметната палата е констатирала слабости в документацията, обобщаваща работата на комисиите за подбор; също така отбелязва констатацията на Сметната палата, която подчертава, че при 14 процедури за подбор на персонал независимостта на членовете на комисиите за подбор (т.е. временни служители, подчинени на директора) не е била гарантирана поради факта, че директорът на Агенцията е бил председател на тези комисии; все пак приветства Агенцията за това, че е решила в бъдеще директорът да не участва повече в работата на комисиите за подбор.

               12.

               Осъзнава, че честата смяна на кадрите на ключови длъжности в Агенцията води до риск за непрекъснатостта на дейността; следователно призовава Агенцията да въведе ясно формулирани процедури за приемственост на работата, за да се осигури безпроблемно прехвърляне на функциите и съгласувано предаване на съответните дейности, преписки или процедури.

      Вътрешен одит

               13.

               Признава, че 2008 г. беше първата година от намесата на службата за вътрешен одит в дейността на Агенцията и че работата по оценка на риска беше приключена през юли 2008 г., за да могат да се определят приоритетите за одита и одитния план на службата за вътрешен одит за следващите три години.

               14.

               Отбелязва, че службата за вътрешен одит е направила 12 препоръки, четири от които са определени като „много важни“ и се отнасят до приемствеността на работата на Агенцията и нейните процедури за набиране на персонал; признава, че по-голямата част от тези препоръки вече са изпълнени през 2008 г. и че оставащите дейности трябва да бъдат приключени до 31 декември 2009 г.

               15.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 5 май 2010 г. (5) относно резултатите от дейността, финансовото управление и контрола на агенциите.

      (1)  ОВ C 304, 15.12.2009 г., стр. 33.

      (2)  ОВ L 248, 16.9.2002 г., стр. 1.

      (3)  ОВ L 396, 30.12.2006 г., стр. 1.

      (4)  ОВ L 357, 31.12.2002 г., стр. 72.

      (5)  Приети текстове, P7_TA(2010)0139 (вж. стр. 241 от настоящия брой на Официален вестник).